Riaditeľstvám gymnázií, stredných škôl
a stredných odborných učilíšť
v okresoch Trenčín, Nové Mesto nad Váhom,
Bánovce nad Bebravou a Myjava

V Trenčíne 13. 1. 2012

Vec
58. Hviezdoslavov Kubín

Trenčianske osvetové stredisko v Trenčíne i v tomto roku zrealizuje súťaž v umeleckom prednese poézie a prózy mládeže a dospelých a v tvorbe recitačných kolektívov a divadiel poézie 58. Hviezdoslavov Kubín (Štúrov Uhrovec):
-	dňa 29. marca 2012 o 8.30 h – regionálna súťažná prehliadka v umeleckom prednese poézie a prózy mládeže a dospelých, recitačných kolektívov a divadiel poézie (Štúrov Uhrovec)
-	dňa 19. apríla 2012 v Uhrovci – krajská súťažná prehliadka v umeleckom prednese poézie a prózy mládeže a dospelých, recitačných kolektívov a divadiel poézie – výber na 58. HK, ktorý sa bude konať v dňoch 20. – 24. 6. 2012 v Dolnom Kubíne.

Kategorizácia účastníkov:

Súťaž je viacstupňová a môže sa jej zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty.
Súťaž sa rozdeľuje na:

A/ súťaž jednotlivcov:
• umelecký prednes detí
I.	kategória – deti 2. – 5. triedy základných škôl
II.	kategória – deti 5. – 7. triedy ZŠ a I. – II. ročníka osemročných gymnázií
III.	kategória – deti 8. – 9. triedy ZŠ a III. – V. ročníka osemročných gymnázií;

• umelecký prednes mládeže
IV.	kategória – mládež stredných škôl a učilíšť, VI. – VIII. ročníka osemročných gymnázií a ostatná nevysokoškolská mládež do 19 rokov vrátane (záväznosť vekovej hranice je platná k termínu súťaže základného, resp. východiskového kola);

• umelecký prednes dospelých
V. kategória – vysokoškolská mládež bez ohľadu na vek, a pracujúci od 20 – 49 rokov vrátane (záväznosť vekovej hranice je platná k termínu súťaže základného, resp. východiskového kola)
VI.	kategória – dospelí a seniori od dovŕšenia 50. roku života v čase termínu základného, resp. východiskového kola súťaže.
Vo všetkých kategóriách sa súťaží osobitne v prednese poézie a v prednese prózy.
B/ súťaž kolektívov:
I. kategória – kategória detských recitačných kolektívov (a divadiel poézie) – s priemerným vekom účinkujúcich členov súboru do 15 rokov
II.	kategória – kategória divadiel poézie a recitačných kolektívov – s priemerným vekom účinkujúcich členov súboru nad 15 rokov. 

Podmienky účasti v súťaži:

-	Podmienkou účasti jednotlivcov i kolektívov je predloženie textu prednesu s uvedením autora a prekladateľa, alebo scenára inscenácie s uvedením autorov a prekladateľov textov a zostavovateľa scenára organizátorom súťaže.
-	Časový limit:	pre I. a II. kategóriu:     umelecký prednes poézie maximálne 5 minút,
	  umelecký prednes prózy maximálne 6 minút,
pre III. kategóriu:          umelecký prednes poézie maximálne 6 minút,
   umelecký prednes prózy maximálne 8 minút,
pre IV. – VI. kategóriu: umelecký prednes poézie 8 minút, 
    umelecký prednes prózy 10 minút.
-	V prípade prekročenia limitu má porota právo recitátora zastaviť v prednese a nehodnotiť.
-	Recitátor prechádza všetkými kolami súťaže s tým istým textom, ktorý predkladá organizátorom súťaže.
-	Recitátor je povinný prednášať text naspamäť.
-	Recitátor, ktorý získal umiestnenie na celoslovenských kolách iných recitátorských súťaží (Rozprávkové vretienko, Šaliansky Maťko, Beniakove Cyhnorany, Vansovej Lomnička, Timravina studnička a ďalšie), nastupuje do celoslovenskej súťaže Hviezdoslavov Kubín s novým textom.
-	Za prednesy textov, s ktorými recitátor získal umiestnenia v celoslovenských a celoštátnych kolách iných súťaží, má právo recitátora zo súťaže Hviezdoslavov Kubín vylúčiť.

Poznámka: Celé propozície 58. ročníka Hviezdoslavovho Kubína nájdete na: www.nocka.sk

Žiadame školy ako organizátorov školských kôl, aby do obvodného (spádového) kola (detský prednes) a regionálneho kola v umeleckom prednese v IV. – VI. kategórii, ktoré je výberovým na 58. HK (Štúrov Uhrovec), poslali dobre pripravených a perspektívnych recitátorov.

Tešíme sa na stretnutie.

Mgr. Vladimír Zvalený
riaditeľ TNOS

Príloha: Prihláška, organizačný poriadok a propozície 58. HK

Vybavuje: Mgr. Viera Slivová 
Prihláška
do regionálnej súťažnej prehliadky v umeleckom prednese poézie a prózy 
mládeže a dospelých, recitačných kolektívov a divadiel poézie
58. Hviezdoslavov Kubín (Štúrov Uhrovec)

Meno a priezvisko: .......................................................................................................................
Kategória – žáner (poézia, próza): ...............................................................................................
Dátum a miesto narodenia: .......................................................... ČIK/OP: ................................
Adresa – trvalé bydlisko s PSČ: ...................................................................................................
Adresa – škola/pracovisko: ..........................................................................................................
Telefón/fax domov: ............................ do školy/do práce: ....................... mobil: ......................
e-mail: ...............................................................................
Predloha, ktorú recitátor/ka prednáša:
Autor/ka: ..........................................................................
Názov prednášaného textu: .........................................................................................................
Z knihy/časopisu (s uvedením vydavateľa, roku, príp. čísla): ....................................................
.....................................................................................................................................................
Prekladateľ/ka: .................................................................
Dĺžka prednesu: ...........................
Meno, adresa a kontakty pedagógov/lektorov/metodikov, s ktorými recitátor pracuje:
.....................................................................................................................................................
.....................................................................................................................................................

Prihlášku spolu so súťažným textom zašlite najneskôr do 20. marca 2012 na adresu:
Mgr. Viera Slivová
Trenčianske osvetové stredisko
K dolnej stanici 7282/20A
911 01 Trenčín
telefón: 032/6555 322, fax: 032/6555 330, e-mail: viera.slivova@tnos.tsk.sk